మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
#RRR: చెర్రీ, ఎన్టీఆర్ వచ్చేస్తున్నారహో!
ఎట్టకేలకు ఈ ఊహాగానాలకు బ్రేక్ ఇస్తూ.. రాజమౌళీ గురువారం ఈ సినిమాపై క్లారిటీ ఇచ్చారు. ట్విట్టర్ ద్వారా ఈ సినిమాకు సంబంధించిన ఓ వీడియోను పోస్టు చేశారు.
Samayam Telugu | Updated:
Mar 22, 2018, 07:08PM IST
దర్శక ధీరుడు రాజమౌళీ డైరెక్షన్‌లో జూనియర్ ఎన్టీఆర్ , రామ్‌చరణ్ కథానాయులుగా మల్టీస్టారర్ చిత్రం రూపొందుతుందనే వార్తలపై క్లారిటీ వచ్చేసింది. ఇప్పటివరకు ఈ సినిమాపై రాజమౌళీ ఎలాంటి స్పష్టత ఇవ్వలేని సంగతి తెలిసిందే. అయితే, ఎన్టీఆర్, చెర్రీలు ఈ మధ్య తరచుగా కలిసి తిరగడం, కలిసి అమెరికా ట్రిప్‌కి వెళ్లిరావడంతో మొత్తానికి రాజమౌళీ ఏదో చేస్తున్నాడనే క్లారిటీ వచ్చింది.
ఎట్టకేలకు ఈ ఊహాగానాలకు బ్రేక్ ఇస్తూ.. రాజమౌళీ గురువారం ఈ సినిమాపై అధికారికంగా ఫుల్ క్లారిటీ ఇచ్చేశారు. ట్విట్టర్ ద్వారా ఈ సినిమాకు సంబంధించిన వివరాలు తెలిపారు. ‘‘2018, నవంబరు 18 నుంచి.. ఈ సినిమాపై కన్ఫర్మేషన్ కోసం మీరంతా ఎంతో ఆసక్తిగా ఎదురుచూస్తున్నది.. ఇక అఫీషియల్. భారీ మల్టీ స్టారర్ చిత్రం ఇక మొదలు కాబోతుంది’’ రాజమౌళీ ట్వీట్ చేశారు.
‘‘#RRR... ఇది టైటిల్ కాదు... దిగ్గజాలు కలిసివస్తున్నారు’’ అని వీడియో పోస్ట్ చేశారు. ఈ భారీ చిత్రాన్ని డీవీవీ దానయ్య నిర్మిస్తున్నారు. ఈ వీడియోలో రాజమౌళీ, రామ్ చరణ్, రామారావు (ఎన్టీఆర్) పేర్లు కలిసేలా #RRR అని చూపించారు. అయితే, ఈ సినిమా పూర్తి తారాగణం తదితర వివరాలను ఇంకా వెల్లడించలేదు.